 UkukhathazekaSicindezelwe Kalukhuni Emaceleni Wonke 2 KwabaseKhorinte 4:8BALA KU Abua Afrikaans Albanian American Sign Language Amharic Arabic Armenian Australian Sign Language Aymara Azerbaijani Azerbaijani Cyrillic Baoule Basque Bassa Cameroon Bengali Bicol Bislama Boulou Bulgarian Cambodian Catalan Cebuano Chichewa Chilean Sign Language Chinese Mandarin Simplified Chinese Mandarin Traditional Chitonga Chitonga Malawi Chitumbuka Chiyao Cibemba Cinyanja Colombian Sign Language Croatian Czech Damara Dangme Danish Douala Drehu Dutch Edo Efik English Estonian Ewe Fijian Finnish Finnish Sign Language French French Sign Language Ga Galician Georgian German Gokana Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Icelandic Igbo Iloko Indonesian Indonesian Sign Language Isoko Italian Italian Sign Language Japanese Japanese Sign Language Kannada Karen Sgaw Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Korean Sign Language Krio Kwangali Kwanyama Lamba Latvian Lenje Lingala Lithuanian Lomwe Luganda Lunda Luo Macedonian Macua Malagasy Malay Malayalam Maltese Mambwe-Lungu Marathi Marshallese Mauritian Creole Maya Mexican Sign Language Mixe Mizo Mongolian Moore Myanmar Nahuatl Central Nahuatl Guerrero Nahuatl Huasteca Nahuatl Northern Puebla Ndau Ndebele Ndebele Zimbabwe Ndonga Ngabere Niuean Norwegian Nyaneka Nyungwe Nzema Okpe Oromo Ossetian Otetela Pangasinan Papiamento Curaçao Persian Peruvian Sign Language Pidgin Cameroon Polish Polish Sign Language Portuguese Portuguese Portugal Punjabi Quebec Sign Language Quechua Ancash Quechua Ayacucho Quechua Bolivia Quechua Cuzco Romanian Russian Russian Sign Language Samoan Sango Sena Sepedi Serbian Sesotho Lesotho Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili Congo Swati Swedish Tagalog Tahitian Tamil Tatar Telugu Thai Tigrinya Tiv Tongan Totonac Tshiluba Tshwa Tsonga Turkish Turkmen Twi Tzotzil Ukrainian Umbundu Urdu Urhobo Uruund Uzbek Valencian Venda Venezuelan Sign Language Vietnamese Wallisian Wolaita Xhosa Yoruba Zande Zapotec Isthmus Zimbabwe Sign Language ZuluUkukhathazekaSicindezelwe Kalukhuni Emaceleni WonkeMina lomkami sadivosa ngemva kweminyaka engu-25 sitshadile. Abantwabami batshiya iqiniso. Ngaqalisa ukubanjwa imikhuhlane etshiyeneyo. Lokhu kwangenza ngacindezeleka kakhulu. Ngasengibona angathi umhlaba usungihlanekele njalo ngasengicabanga lokuthi kangisenelisi ukukuthwala konke. Ngacina ngingasayi emihlanganweni njalo ngingasayifezi inkonzo.UJune.UKUKHATHAZEKA kuhlasela wonke umuntu, ngitsho labantu bakaNkulunkulu. Umhubi wabhala wathi: Ukunqineka kwase kungikhulela. IHubo 94:19 Kanti njalo uJesu wathi ngesikhathi sokuphela ukunqineka ngezinto zempilo kwakuzakwenza ukuthi ukukhonza uJehova kubenzima kakhulu. ULukha 21:34 Wena-ke? Uzwa angathi udubo lwemali kumbe izinhlupho ezisemulini yakho loba ukugula sekukukhulela yini? UJehova angakusiza njani ukuthi wenelise ukukuthwala?Amandla AmakhulukaziNgamandla ethu ngeke silwisane lokukhathazeka. Umphostoli uPhawuli wathi: Sicindezelwe kalukhuni emaceleni wonke. Waphinda wathi: Sididekile njalo sitshayelwa phansi. Kodwa wabuya wathi: kasichobozwanga, kasilahlanga themba njalo kasibhujiswanga. Kuyini okusisiza ukuthi sikhuthazele? UJehova uNkulunkulu onguSomandla nguye osipha amandla la amakhulukazi.2 KwabaseKhorinte 4:7-9.Cabanga ukuthi wawuwathola njani amandla la amakhulukazi esikhathini esidlulileyo. Uyasikhumbula yini isikhathi lapho owezwa khona inkulumo eyayikukhuthaza eyakwenza wabona ukuthi uJehova ulothando oluqotho? Lwalungaqini yini ukholo lwakho nxa wawutshela abanye ngethemba lePharadayisi? Phela amandla okulwisana lokukhathazeka ngezinto zempilo siwathola nxa singena imihlangano yobuKhristu njalo sitshela abanye ngesikukholwayo. Siyahlaliseka lasengqondweni, okusinceda ukuthi sikhonze uJehova sithokoza.Nambithani Libone Ukuthi UJehova UlungileKuyenzakala ukuthi ubone angathi izinto sezikwandela empilweni. Ngokwesibonelo uJehova uthi sifune uMbuso kuqala njalo sikhuthale ekukhonzeni. UMathewu 6:33; ULukha 13:24 Kodwa kuthiwani nxa ukuphikiswa, ukugula kumbe izinhlupho ezisemulini sekukuqede amandla? Ungenzani nxa umsebenzi usukuqedela isikhathi lamandla obungakusebenzisa ebandleni? Kungenzeka ubone angathi izinto lezi sezikukhulela ngoba isikhathi sisincane njalo lamandla okukuthwala engasekho. Mhlawumbe uyake ucabange lokuthi uJehova ulindele ukuthi wenze okungaphezu kwamandla akho.UJehova uyazwisisa. Kalindelanga ukuthi senze okungaphezu kwamandla ethu. Njalo uyananzelela ukuthi kuthatha isikhathi ukuthi siphinde sibe lamandla lokuthi ukukhathazeka esilakho kuphele.IHubo 103:13, 14.Ngokwesibonelo, khangela ukuthi uJehova wamnakekela njani umphrofethi u-Elija. U-Elija wake wakhathazeka kakhulu njalo wesaba waze wabalekela enkangala. UJehova wamhalada yini u-Elija emtshela ukuthi abuyele emsebenzini wakhe? Kazange enze njalo, kodwa wathuma ingilosi yakhe kabili ukuthi iyemvusa kuhle njalo imnike ukudla. Lanxa kunjalo, kwadlula amalanga angu-40 u-Elija elokhu ekhathazekile njalo esesaba. Kuyini okunye uJehova akwenzayo ukuze amsize? Okokuqala, uJehova wamtshengisa ukuthi wayelamandla okumvikela. Okwesibili, uJehova wamduduza ngokukhuluma laye ngelizwi elipholileyo enyenyeza. UJehova wacina ngokumtshela ukuthi wayengayedwa kodwa kwakulabanye abantu abayizinkulungwane ababemkhonza bethembekile. Ngesikhatshana nje, u-Elija waphinda waba ngumphrofethi okhutheleyo. 1 AmaKhosi 19:1-19 Sifundani kulokho? Lapho u-Elija esekhulelwe yikukhathazeka, uJehova wambekezelela njalo waba lesineke kuye. UJehova kakantshintshi. Lathi lamuhla uyasinakekela ngendlela anakekela ngayo u-Elija.Izinto ocabanga ukuzenzela uJehova kumele kube yizinto ongenelisa ukuzenza. Ungaqathanisi izinto owenelisa ukuzenza khathesi lezinto owawuzenza kudala. Ngokwesibonelo: Nxa umuntu oyingcitshi ekugijimeni eselezinyanga kumbe iminyaka engaziqeqetshi, mhla eseqalisa kutsha ukuziqeqetsha ngeke ahle agijime njengakudala kwakhe. Kodwa uqala ngokuzimisela ukwenza izinto ezincane ezizamenza abe lamandla njalo akhuthazele. AmaKhristu anjengabantu abagijimayo. Aziqeqetsha elenhloso ecacileyo. 1 KwabaseKhorinte 9:24-27 Yindaba lawe ungazimiseli ukwenza okuthile ekukhonzeni obona angathi ungakufinyelela khathesi? Ngokwesibonelo ungazimisela ukungena omunye wemihlangano yebandla. Mcele uJehova ukuthi akuncedise ukuze wenelise ukukwenza. Nxa ubuhlobo bakho loNkulunkulu sebuqalisa ukuqina, uzanambitha ubone ukuthi uJehova ulungile. IHubo 34:8 Ungakhohlwa ukuthi loba yini oyenzayo ukuze utshengise ukuthi uyamthanda uJehova iligugu kuye, lanxa ingakhanya incane kangakanani.ULukha 21:1-4.UJehova kalindelanga ukuthi senze okungaphezu kwamandla ethuYiso Kanye Isikhuthazo EngangisidingaUJehova wamsiza njani udadewethu uJune ukuthi abuyele kuye? UJune uthi: Ngangihlala ngithandaza kuJehova, ngimcela ukuthi angincedise. Umalokazana wami wasengitshela ngomhlangano owawusedolobheni engangihlala kulo. Ngahlela ukuthi ngiye khona okwelanga elilodwa. Kwakumnandi okwamagama ukuphinda ngibe phakathi kwabantu bakaJehova! Umhlangano lo waba yiso kanye isikhuthazo engangisidinga. Khathesi sengimkhonza ngithokoza uJehova njengakuqala. Sengiyazi into engiyiphilelayo. Sengikwazi mhlophe ukuthi akumelanga ngibe yinkomidla yodwa, kodwa ngiyaludinga usizo lwabazalwane. Ngiyathokoza ngoba ngalithola ithuba lokuthi ngiphenduke. 